Fl-Awstralja mara nstabet 17-il jum wara li ntilfet f’foresta fin-naħa ta’ fuq ta’ Queensland. Il-midja qed tirrapporta li Shannon Leah Fraser li hi omm ta’ tliet itfal ntlemmħet minn bidwi nhar l-Erbgħa. Il-mara ta’ 30 sena ġiet rikoverata l-isptar, fejn qed tingħata kura għal infezzjonijiet u xemxata. Skont ħu l-mara, hi rnexxielha ssalva billi kielet l-insetti u xorbot mill-ilma tax-xmara.